Artur Kuciapski

Artur Kuciapski (født 26. desember 1993) er en polsk friidrettsutøver som konkurrerer i mellomdistanseløp, hovedsakelig på 800 meter. Han har sølv på 800 meter fra EM i friidrett 2014 som fremste internasjonale meritt, og han ble U23-mester på samme distanse i 2015. 

 Idrettskarriere 
Kuciapski kom på 2.-plass på 600 meter ved det polske juniormesterskapet innendørs i 2010, og i 2011 kom han på 2.-plass på 800 meter innendørs, og 4.-plass på 800 meter utendørs.Domtel Sport - Artur Kuciapski, besøkt 28. oktober 2015. 

Han vant 800 meter ved det polske juniormesterskapet innendørs i 2012, og vant også samme distanse ved juniormesterskapet utendørs. Han deltok ved junior-VM i friidrett 2012, der han løp på 1:53,95 i innledningsheatet. Dette var 49. beste tid, og han gikk dermed ikke videre til semifinalene.IAAF - 14th IAAF World Junior Championships > 800 Metres - men, besøkt 26. oktober 2015. 

Året etter deltok han ved U23-EM i friidrett 2013, der han fikk 27. beste tid i innledningsheatet, og gikk heller ikke der videre til semifinalene.European Athletics - 9th European Athletics U23 Championships, Ratina Stadium Tampere FIN 10 - 14 July , besøkt 26. oktober 2015. I 2013 kom han på 2.-plass ved det polske juniormesterskapet innendørs, og han vant det polske mesterskapet utendørs i Toruń. 

Ved EM i friidrett 2014 løp han inn til personlig rekord på 1:44,89 i finalen, og kom på 2.-plass bak sin lagkamerat Adam Kszczot. På nasjonalt nivå kom han på 3.-plass på 800 meter ved det polske mesterskapet både innendørs og utendørs dette året.

Han deltok ved U23-EM i friidrett 2015 i Tallinn, der han vant 800 meter med tiden 1:48,11. Han representerte også landet sitt under VM i friidrett 2015 i Beijing, der han ble slått ut i de innledende rundene på 800 meter. Ved det polske mesterskapet kom han igjen på 3.-plass på 800 meter.

 Referanser 

 Eksterne lenker 

  Profil hos European Athletics
  Profil på All-Athletics.com 
  Profil hos Domtel Sport

Kategori:Polske mellomdistanseløpere
Kategori:Polske mestere i friidrett
Kategori:Deltakere under VM i friidrett 2015
Kategori:Fødsler i 1993